થાક્યો પાક્યો અને ભૂખ્યો હું, શહેરના એક ફૂટપાથને છેડે મારી ઝોળીનું ઓશીકું કરી સૂઈ ગયો. મળસ્કે અજવાળું થતાં આંખ ઉઘડી તો મેં જોયું કે બંદરમાં એક મોટું જહાજ હતું અને તેમાં ભરેલું લોખંડ ઉતારવાનું કામ ચાલી રહ્યું હતું. મને વિચાર આવ્યો કે, ત્યાં જઈ મજૂરી મેળવું અને ખોરાક પૂરતા થોડા પૈસા કમાઈ લ્‌ઉં. પછી મેં ઘણા દિવસ ત્યાં મજૂરી કરી અને થોડું થોડું બચાવી હેમ્પ્ટન સુધી જવા જેટલી વાટખર્ચી એક્ઠી કરી.